recursal/SuperWikiNEXT-32B huggingface dataset:
**נשיא אסטוניה** (באסטונית: **Eesti Vabariigi President**) הוא ראש המדינה של רפובליקת אסטוניה.

אסטוניה היא דמוקרטיה פרלמנטרית, לכן תפקיד הנשיא הוא בעיקר תפקיד סמלי ואין לו סמכויות ביצועיות. במהלך כהונתו במשרה הרמה חייב הנשיא להשעות את חברותו בכל מפלגה. בנוסף, הוא חייב לעזוב את התפקיד בו הוא מכהן בעת בחירתו. כל אלו אמורים באופן תאורטי להבטיח שהנשיא יהיה עצמאי ובלתי תלוי במפלגה במהלך כהונתו.

הנשיא נבחר על ידי הריגיקוגו (הפרלמנט האסטוני) או גוף בוחר מיוחד, לכהונה של חמש שנים. הגוף הבוחר נכנס לפעולה אם אחרי שלושה סיבובי הצבעה אף אחד מהמועמדים לא הצליח לגייס תמיכה של שני שלישים מחברי הפרלמנט. הגוף הבוחר מורכב מנציגי המפלגות בפרלמנט ונציגי הרשויות האזוריות, והבחירה שלהם נעשית באחד משני המועמדים שצברו את אחוזי ההצבעה הגדולים בפרלמנט.

על אבטחת הנשיא ובני משפחתו אחראית משטרת הביטחון של אסטוניה.

נשיאי אסטוניה
-------------

|  | נשיא | תחילת הכהונה | סיום הכהונה |
| --- | --- | --- | --- |
| 1 | קונסטנטין פטס | 24 באפריל 1938 | 23 ביולי 1940 |
| 2 | לנארט מרי | 6 באוקטובר 1992 | 8 באוקטובר 2001 |
| 3 | ארנולד רוטל | 8 באוקטובר 2001 | 9 באוקטובר 2006 |
| 4 | תומאס הנדריק אילווס | 9 באוקטובר 2006 | 10 באוקטובר 2016 |
| 5 | קרסטי קליולאיד | 10 באוקטובר 2016 | 11 באוקטובר 2021 |
| 6 | אלאר קאריס | 11 באוקטובר 2021 | מכהן |

בשנים 1940–1992 לא כיהן באסטוניה נשיא בשל היותה חלק מברית המועצות. מזכיר המפלגה הקומוניסטית באסטוניה הסובייטית שימש בפועל כנשיא.

קישורים חיצוניים
----------------

ויקישיתוף מדיה וקבצים בנושא **נשיא אסטוניה** בוויקישיתוף
* 

* אתר האינטרנט הרשמי של נשיא אסטוניה

| נשיאי אסטוניה |
| --- |
| 

|  |  |
| --- | --- |
| קונסטנטין פטס • לנארט מרי • ארנולד רוטל • טומאס הנדריק אילווס • קרסטי קליולאיד • אלאר קאריס | דגל אסטוניה |

 |
שגיאות פרמטריות בתבנית:מקורות   
פרמטרי חובה [ נושא ] חסרים 

**קבוע ארדש-בורוויין** הוא סכום המספרים ההופכיים של מספרי מרסן. הוא קרוי על שם המתמטיקאים פאול ארדש ופיטר בורוויין.

לפי הגדרתו, קבוע ארדש-בורוויין הוא:

{\displaystyle E=\sum \_{n=1}^{\infty }{\frac {1}{2^{n}-1}}\approx 1.606695152415291763...}
קבוע ארדש-בורוויין ניתן להצגה גם בצורות הבאות:

{\displaystyle E=\sum \_{n=1}^{\infty }{\frac {1}{2^{n^{2}}}}{\frac {2^{n}+1}{2^{n}-1}}}
{\displaystyle E=\sum \_{m=1}^{\infty }\sum \_{n=1}^{\infty }{\frac {1}{2^{mn}}}}
{\displaystyle E=1+\sum \_{n=1}^{\infty }{\frac {1}{2^{n}(2^{n}-1)}}}
{\displaystyle E=\sum \_{n=1}^{\infty }{\frac {\sigma \_{0}(n)}{2^{n}}}}
כאשר {\displaystyle \ \sigma \_{0}(n)} היא פונקציית המחלקים הסופרת את מספר המחלקים של n. 
ארדש הראה ב-1948 ש- E הוא מספר אי רציונלי.

קישורים חיצוניים
----------------

* קבוע ארדש-בורוויין, באתר MathWorld (באנגלית)

| מספרים אי-רציונליים נודעים |
| --- |
| מספרים אלגבריים | 2√ • 3√ • יחס הזהב 𝜑 • יחס הכסף δ*Ag* •  היחס הפלסטי 𝜌 |  |
| מספרים טרנסצנדנטיים | בסיס הלוגריתם הטבעי 𝑒 • פאי 𝜋 • קבוע גאוס • קבוע אומגה Ω • קבוע ליוביל |
| מספרים אי-רציונליים, שלא ידוע האם הםאלגבריים או טרנסצנדנטיים | קבוע אפרי (3)ζ • קבוע ארדש-בורוויין |
| טריגונומטריה | קבועים טריגונומטריים מדויקים |
**אדווה טוויל** (נולדה ב-26 ביוני 1985) היא כדורגלנית עבר ישראלית ששיחקה כקשרית בליגת העל ובנבחרת ישראל.

ביוגרפיה
--------

טוויל נולדה בירוחם ושיחקה כדורגל עם הילדים בשכונה. בגיל 12 משפחתה חזרה בתשובה והיא למדה באולפנת נריה בדימונה. בשנת 2000, בגיל 15, הצטרפה לבית"ר באר שבע ששיחקה בליגת הנשים הבכירה. בתחילת 2002 ולאחר מאבק משפטי עברה ליריבה העירונית הפועל באר שבע ושיחקה בה שתי עונות.

בגיל 18 יצאה בשאלה, עזבה את ירוחם והתגוררה ביישובים של הקבוצות בהן שיחקה. מבאר שבע עברה לשחק בקבוצות אחרות בליגת הנשים הבכירה בהן מכבי חולון, עירוני ירושלים, מועדון הכדורגל רמת השרון, מכבי כישרונות חדרה ואס"א תל אביב. בעונת 2009/2010 במכבי כישרונות חדרה הבקיעה 46 שערים וסיימה כסגנית מלכת השערים של הליגה. החל משנת 2015 שיחקה במ.כ רמת השרון והובילה את המועדון לזכייה ראשונה באליפות ולאחר מכן כקפטנית גם בזכייה היסטורית בגביע.

טוויל מתגוררת בנתניה ומ-2006 מנהלת תחנת דלק בעיר. החל מ-2019 מנהלת את קבוצת מ.כ רמת השרון.

בנבחרת
------

משנת 2003 שיחקה טוויל בנבחרת הנערות עד גיל 19 ושותפה ב-3 משחקים. את הופעת הבכורה בנבחרת הבוגרת רשמה ב-2008 נגד נבחרת בלארוס ומאז ועד 2018 רשמה 48 הופעות בקמפיינים רבים במדים הלאומיים.

תארים
-----

### מכבי חולון

* גביע המדינה: 2003/2004, 2012/2013

### מכבי כישרונות חדרה

* גביע המדינה: 2014/2015

### מ.כ רמת השרון

* אליפות המדינה: 2015/2016
* גביע המדינה: 2017/2018

קישורים חיצוניים
----------------

* אדווה טוויל, ברשת החברתית אינסטגרם
* פרופיל, באתר Soccerdonna (בגרמנית)
* פרופיל, באתר ההתאחדות לכדורגל בישראל
* שיר אוסטפלד, חולה על כדורגל, באתר נתניה און ליין

הערות שוליים
------------

1. ↑  מאת משה גורלי, כבוד האדם וחירותו של עובד, באתר הארץ, 5 בינואר 2002
2. ↑  אלון בן דוד, ‏מ.כ רמת השרון זכתה בגביע לראשונה בתולדותיה, באתר ONE‏, 23 במאי 2018
3. ↑  תכירו: הכדורגלניות מהנגב בנבחרת הנשים באתר שבע, 27 באוקטובר 2013
**הקונסרבטוריון של מילאנו על שם ג'וזפה ורדי** (באיטלקית: **Conservatorio di musica "Giuseppe Verdi" di Milano**) הוא קולג' למוזיקה במילאנו, איטליה.

היסטוריה
--------

Inner החצר הפנימית של הקונסרבטוריון
קונסרבטוריון נוסד בצו מלכותי משנת 1807 במילאנו, בירת ממלכת איטליה הנפוליאונית. הוא נפתח כעבור שנה בשטחי המנזרים של כנסיית סנטה מריה דלה פסיונה. בתחילה היו בו שמונה-עשר תלמידי פנימייה, בני שני המינים. כיום זהו המוסד הגדול ביותר ללימודי מוזיקה באיטליה.

בוגרים ומורים
-------------

ב-200 שנות קיומו, למדו בקונסרבטוריון כמה מן המבצעים, המלחינים והמנצחים הנודעים ביותר של איטליה, בהם פאוסטו רומיטלי, אוסקר ביאנקי, לוקה פרנצ'סקוני, מארקו סטרופה, ג'אקומו פוצ'יני, אלפרדו פיאטי, אמילקארה פונקיילי, אריגו בויטו, ג'ובאני בוטסיני, אלפרדו קאטאלאני, ריקרדו שאיי, אמליטה גאלי-קורצ'י, ויטוריו ג'אניני, סקיפיונה גווידי, ברונו מאדרנה, פייטרו מסקאני, ג'אן קרלו מנוטי, ריקרדו מוטי, קורקן אלמנשאה, איטלו מונטמצי, ארטורו בנדטי מיכלאנג'לי, מאוריציו פוליני, קלאודיו אבאדו ועוד.

בין מורי הקונסרבטוריון בעבר מורי השירה הנודעים פרנצ'סקו לאמפרטי ובנו ג'ובאני בטיסטה למפרטי. בשורה הראשונה של פרופסורים שלימדו בקונסרבטוריון של מילאנו ג'ורג'ו בסטיסטלי, פרנקו דונאטוני, לורנצו פררו, אנריקו פולו, אמילקארה פונקיילי, סלבטורה קוואזימודו ואלסנדרו סולביאטי.

בית הספר התיכון
---------------

ה"ליציאו מוזיקלה" שליד הקונסרבטוריון לתלמידי תיכון, נפתח בשנת 1971. ב-1981 החל בשיתוף פעולה נסיוני עם משרד החינוך של איטליה. שלב הניסוי הסתיים ב-2010, כשהתיכון היה ל"אד אורדינמנטו".

קישורים חיצוניים
----------------

ויקישיתוף מדיה וקבצים בנושא **הקונסרבטוריון של מילאנו** בוויקישיתוף
* 

* אתר האינטרנט הרשמי של הקונסרבטוריון של מילאנו (באיטלקית)

* Touring club italiano (1998), "Il conservatorio di musica Giuseppe Verdi", *Milano*, Guida d’Italia, Touring Editore, p. 337, ISBN 978-88-365-1249-2
* Liceo Musicale

הערות שוליים
------------

1. ↑  האתר הרשמי של קונסרבטוריון ג'וזפה ורדי במילאנו
2. ↑  מוסד מוזיקלי מקיף של עיריית מילאנו (באיטלקית)
3. ↑  קונסרבטוריון "ג'וזפה ורדי" של מילאנו, "בית הספר למוזיקה ג'. ורדי במילאנו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259797705171
* BnF: cb15507400h (data)
* GND: 1014733-0
* ISNI: 0000 0001 2166 5093
* LCCN: n83033405
* MusicBrainz: 79cb16a6-294a-4ca6-8019-242548aedbe6
* NKC: xx0075261
* VIAF: 137598742
* WorldCat: lccn-n83033405

 |
קבוע קופלנד-ארדס הוא קבוע מתמטי הקשור לחקר תורת הגרפים ותורת המספרים. הוא מוגדר כמספר אי רציונלי ממשי.

הקבוע הוצג על ידי המתמטיקאי פול ארדס בשנת 1955, ולאחר מכן שופר על ידי המתמטיקאי אלן קופלנד בשנת 1972הקבוע משוער להיות: 0.235711131719232931374143…

בדומה לקבוע צ'אמפרנאוונה, הקבוע מוגדר להיות סדרה אינסופית של מספרים, אך במקום מספרים טבעיים, המספרים הם  מספרים ראשוניים. ניתן להוכיח כי המספר הוא אי-רציונלי על בסיס משפט דיריכלה, השערת ברטראן או על בסיס השערת רמראה שאומרת שכל מספר טבעי ניתן להציג כסכום של עד שישה מספרים ראשוניים. המספר הוא מספר נורמלי מעל בסיס 10, דבר שהוכח על ידי פאול ארדש וארתור קופלנד ב-1946, שעל שמם נקרא המספר. ניתן גם להגדיר את המספר על ידי הטור האינסופי הבא:

{\displaystyle \displaystyle \sum \_{n=1}^{\infty }p\_{n}10^{-\left(n+\sum \_{k=1}^{n}\lfloor \log \_{10}{p\_{k}}\rfloor \right)}}
כאשר *pn* הוא  המספר הראשוני ה-n-י. ניתן גם להגדיר אותו על ידי השבר המשולב הבא:

[0; 4, 4, 8, 16, 18, 5, 1, …]

קבוע קשור
---------

ניתן להגדיר בצורה דומה קבוע מעל בסיס b, שכאשר המקום העשרוני הוא ראשוני, אז הספרה היא 1 ואחרת הספרה היא 0, ונוצר המספר הבא 

0.0110101000101000101…*b*.
ניתן להגדיר אותו על ידי טור אינסופי כמו קבוע ארדש-קופלנד:

{\displaystyle \displaystyle \sum \_{n=1}^{\infty }b^{-p\_{n}},\,}
כאשר *pn* הוא  המספר הראשוני ה-n-י', כמו בטור הקודם.

ראו גם
------

* קבוע צ'אמפרנאוונה

קישורים חיצוניים
----------------

* קבוע ארדש-קופלנד, באתר MathWorld (באנגלית)
הקונסרבטוריון של פראג בעיר העתיקה של פראג
**הקונסרבטוריון של פראג** (בצ'כית: **Pražská konzervatoř**) הוא בית ספר בפראג, המוקדש להוראת אמנויות המוזיקה והמשחק בתיאטרון.

הוראה
-----

הקונסרבטוריון של פראג מציע לימודי נגינה בכלי מיתר, כלי נשיפה, פסנתר ועוגב, וכן אקורדיון וגיטרה, כמו גם שירה, הלחנה, ניצוח ומשחק. הלימודים נמשכים 6 שנים. בתוכנית הלימודים התמחות במקצועות תאורטיים, לימודי שפה והשכלה כללית. הקונסרבטוריון מקיים תזמורת סימפונית ותזמורת קאמרית משלו, כמה הרכבים קאמריים ולהקת תיאטרון. מדי שנה מקיים המוסד כ-250 קונצרטים ו-40 מופעי תיאטרון.

בשנת הלימודים 2005/06 למדו בקונסרבטוריון כ-550 תלמידים צ'כים ו-40 תלמידים זרים.

היסטוריה
--------

את הקונסרבטוריון של פראג ייסדו בשנת 1808 אריסטוקרטים ותושבים מקומיים. הלימודים החלו בשנת 1811, לאחר דחייה שגרמו מלחמות נפוליאון. בדז'יך דיויש ובר מונה למנהל הראשון של בית הספר.

בשנת 1891 הצטרף אנטונין דבוז'אק לסגל המורים כראש מחלקת ההלחנה. הוא היה מנהל בית הספר בין 1901 ל-1904. בין תלמידיו של דבוז'אק המלחינים יוזף סוק (בהמשך מנהל הקונסרבטוריון), רודולף פרימל, אוסקר נדבאל ופרנץ להאר.

רשימת הפרופסורים שלימדו בבית הספר כוללת גם את הפסנתרן וילם קורץ, בהמשך מנהל בית הספר.

עם הקמת צ'כוסלובקיה בשנת 1918, נוספו לבית הספר מחלקות דרמה ובלט. בין בוגרי הקונסרבטוריון קארל אנצ'רל, רפאל שכטר, ייז'י בלוהלאווק, יאן קובליק ורפאל קובליק, בוהוסלב מרטינו, יאן טאליך.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הקונסרבטוריון של פראג** |

* 

* אתר האינטרנט הרשמי של הקונסרבטוריון של פראג (בצ'כית ובאנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1800305-9
* LCCN: n90722678
* MusicBrainz: c3a35914-92f3-4c0b-a9ba-d8bc0a67a5f8
* NKC: kn20020321477
* VIAF: 42145910123827021800
* WorldCat: lccn-n90722678

 |
**הקונלס** (באנגלית:**The Connells**) היא להקת רוק אמריקאית, הוקמה ב-1984 בעיר ראלי שבקרולינה הצפונית.

התפתחות הלהקה
-------------

הגיטריסט מייקל קונן הקים את הלהקה יחד עם אחיו וכמה חברים. באותה שנה הם הוציאו את השיר Darker Days שבשנת 1985 היה חלק מאלבום הראשון של הלהקה.

בשנת 1986 הם התחילו לעבוד את האלבום השני Boylan Heights שיצא בשנת 1987. שירי האלבום זכו להצלחה גדולה בתחנות רדיו.

בשנת 1993 יצא לאור השיר '74–'75 שנכלל באלבומם השלישי וזכה להצלחה גדולה. הוא נכלל במצעדי פזמונים בבריטניה, שוודיה ונורווגיה. האלבום הגיע למקום השמיני במצעד ה-Heatseekers.

בהמשך הוציאה הלהקה עוד מספר אלבומים אך ללא הצלחה יתרה. לאחר הוצאת אלבום בשנת 2001 הלהקה לא הוציאה חומר חדש במשך תקופה ארוכה וחלק מחבריה עזבו אותה.

בספטמבר 2021, 20 שנים לאחר האלבום הקודם, הוציאה הלהקה אלבום חדש, Steadman's Wake, שכלל שירים חדשים והקלטות מחודשות של שירים ישנים של הלהקה.

אלבומים
-------

* *Darker Days* (1985)
* *Boylan Heights* (1987)
* *Fun & Games* (1989)
* *One Simple Word* (1990)
* *Ringg* (1993)
* *Weird Food and Devastation* (1996)
* *Still Life* (1998)
* *Old School Dropouts* (2001)
* *Steadman's Wake* (2021)

קישורים חיצוניים
----------------

* אתר האינטרנט הרשמי של הקונלס
* הקונלס, ברשת החברתית פייסבוק

* הקונלס, ברשת החברתית טוויטר

* הקונלס, סרטונים בערוץ היוטיוב

* הקונלס, באתר Last.fm (באנגלית)

* הקונלס, באתר AllMusic (באנגלית)

* הקונלס, באתר MusicBrainz (באנגלית)

* הקונלס, באתר Discogs (באנגלית)

* הקונלס, באתר Songkick (באנגלית)

* הקונלס, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 10307347-4
* ISNI: 0000 0001 0729 5129
* MusicBrainz: daeea3e4-d2de-4ef4-a5c0-a90bf227c705
* NKC: xx0140699
* VIAF: 144398437
* WorldCat: viaf-144398437

 |
**לוקוטונג'יילורוס** (שם מדעי: ***Lokotunjailurus***; מילולית: "חתול" בשפת הטורקנה (אנ') והסיומת "ailurus" שפירושה: "חתול" ביוונית עתיקה) הוא סוג של טורף נכחד מתת-משפחת השנחרבים ממשפחת החתוליים אשר חי בקניה ובצ'אד במהלך תקופת המיוקן. הוא תואר בשנת 2003 בידי החוקר לארס ורדלין (אנ') שגילה את עצמותיו באגם לותגאן בקניה. ממצא זה השתייך למין *Lokotunjailurus emageritus*, אשר היה בעל טפרים בולטות מכפותיו. מין נוסף התגלה בהמשך בצ'אד באתר "Toros Menalla Formation" שבמדבר ג'וראב (אנ'), כששני הממצאים חלו לפני 7 מיליון שנה מזמננו.

טורף זה הגיע לגובה של לביאה בגובה 90 ס"מ ומשקל של 150 ק"ג בקירוב, אך הוא היה קל יחסית אליה עקב מבנה הרגליים הארוכות והגוף הגמיש יותר שלו, אשר עזר לו לרוץ מהר בהרבה. המאפיין הבולט שלו היה הטפרים הנשלפות הארוכות שצמחו בקדמת הכפה והיו ארוכים בהרבה מטופרי אריה. טפרים אלה עזרו לו להתמודד עם טרף ביעילות גבוהה יותר משל כל חתול. עם זאת הטפרים של הכפות האמצעיות היו קטנות יותר מאשר אלה של נמר. צורת השיניים שלו דמתה לזו של ההומותריום הגדול והמאוחר יותר והוא מוצב באותו שבט (Homotherini).

חתול זה, אשר התקיים באזורי הסוואנה וגדות יערות שהיו קרירים במקצת מאשר כיום, הכילו מינים רבים של יונקים ושאר חיות, בין השאר זוחלים, דגים, סוסיים שונים, אנטילופות, הפיל הקדום סטגוטטרבלודון, ג'ירפיים, חזיריים, פרימטים לרבות קוף האדם הקדום סהלאנתרופוס צ'אדנסיס וחיות נוספות. הללו סיפקו מזון לחתול הגדול וכילכלו טורפים כמו צבועיים, כלביים קדומים וגם עוד 2 סוגים של שנחרבים: המגנתריאון והאמפימכיירודוס הענק. עם זאת האזור היה מספיק גדול כדי לתמוך באוכלוסייה יציבה של שלושה סוגים שונים של שנחרבים וטורפים נוספים.

קישורים חיצוניים
----------------

ויקישיתוף מדיה וקבצים בנושא **לוקוטונג'יילורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**Don't Bother Me** (מאנגלית: "אל תטריד אותי") הוא השיר הראשון פרי עטו של ג'ורג' האריסון שהופיע באלבום של להקת הביטלס. השיר, בסגנון רוק אנד רול, הופיע באלבום השני של הלהקה, With the Beatles, שיצא ב-22 בנובמבר 1963 בממלכה המאוחדת, ומאוחר יותר הופיע באלבום Meet The Beatles! שיצא ב-ארצות הברית ב-20 בינואר 1964.

השיר
----

האריסון העיד בשנת 1980 כי זהו השיר הראשון שכתב, וכי הוא נכתב בעודו שוכב חולה במיטה בבית מלון בבורנמות', במסגרת סיבוב הופעות של הלהקה בקיץ 1963. האריסון סיפר כי כתב את השיר כ"תרגיל", וכי הוא לא מגדיר אותו כשיר מוצלח - אך בזכותו הוא המשיך לכתוב עוד שירים. האריסון לא הכליל את השיר ברשימת יצירותיו בספרו האוטוביוגרפי "I Me Mine", והביטלס מעולם לא ביצעו את השיר בהופעותיהם. 

האריסון קיבל קרדיט על שני שירים מוקדמים יותר שהוקלטו על ידי הביטלס, אך לא פורסמו באופן רשמי על ידי הלהקה עד להופעתם באנתולוגיית הלהקה "Anthology 1" בשנת 1995 - "In Spite of All the Danger" (מקרטני/האריסון) ו-"Cry for a Shadow" (האריסון/לנון). כיוון שהראשון הוא שיר שנכתב על ידי מקרטני באופן בלעדי (האריסון קיבל בו קרדיט כיוון שניגן בו סולו גיטרה) והשני הוא פסטיש אינסטרומנטלי של סגנון להקת הצלליות, השיר Don't Bother Me נחשב כשיר הראשון של האריסון. 

האלבום הבא של הביטלס בו הופיע שיר מאת האריסון הוא אלבומם החמישי Help!, שיצא בשנת 1965. האלבום כלל את שיריו של האריסון "I Need You" ו-"You Like Me Too Much". 

השיר הופיע בסרט הקולנוע "לילה של יום מפרך" של הביטלס, בסצנה בה חברי הלהקה רוקדים במועדון לילה, ובמקביל סבו של מקרטני עוסק בהימורים. בקרדיטים בסיום הסרט, מוצג השיר בטעות כשירם של לנון-מקרטני.

בסיקור של השיר נכתב כי מסר השיר מועבר ״אפילו בלי המדיום המוזיקלי״.

קרדיטים
-------

* ג'ורג' האריסון - שירה, גיטרה מובילה
* ג'ון לנון - גיטרת קצב, תוף מרים
* פול מקרטני - גיטרה בס, קלאווה
* רינגו סטאר - תופים, תופי בונגו
* ג'ורג' מרטין - מפיק מוזיקלי
* נורמן סמית' - מהנדס קול

קישורים חיצוניים
----------------

* מידע על היצירה "Don't Bother Me" באתר מיוזיק בריינז
* גרסאות נוספות ל"Don't Bother Me" באתר SecondHandSongs
* השיר Don't Bother Me באתר "Beatles Bible" (באנגלית)
* השיר Don't Bother Me באתר "Song Facts" (באנגלית)

הערות שוליים
------------

1. ↑  מתוך ארכיון הראיונות של הביטלס (באנגלית)
2. ↑  Notes on "Don't Bother Me", מתוך אתר soundcapes

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: c31e5675-8fb4-38fc-a160-7e41638a9ffc

 |
**סקוט הרביסון סוויפט** (באנגלית: **Scott Harbison Swift**; נולד ב-1957) הוא אדמירל בדימוס בצי ארצות הברית. בתפקידו האחרון שירת כמפקד צי האוקיינוס השקט של ארצות הברית.

ביוגרפיה
--------

קולדוול נולד בפרל הארבור שבהוואי, בן לאב ששירת כמפקד בצי ארצות הברית והוצב בבסיס פרל הארבור. הוא בעל תואר ראשון מאוניברסיטת המדינה של סן דייגו ותואר שני ממכללת המלחמה של הצי. 

ב-1979 התגייס לצי ארצות הברית במסגרת תוכנית הכשרת טייסי מילואים של הצי. שירת כטייס מטוסי ווט A-7 קורסייר II בטייסת התקיפה 94 ובטייסת התקיפה 97. שירת במטה כנף 11 בנושאת המטוסים "אנטרפרייז". פיקד על טייסת התקיפה 97 ועל כנף 14. 

בשלהי מלחמת איראן–עיראק השתתף ב"מבצע גמל שלמה" (אנ') לתקיפת כוחות חיל הים האיראני. השתתף במבצע אכיפת האזור אסור לטיסה בדרום עיראק לאחר מלחמת המפרץ, ב"מבצע חירות מתמשכת" ובמלחמת עיראק. 

שימש סגן מפקד כוחות הצי בפיקוד מרכז של ארצות הברית ומפקד קבוצת התקיפה 9. בשנים 2011–2013 פיקד על הצי השביעי של ארצות הברית. לאחר מכן שירת במשרד ראש המבצעים הימיים.

במאי 2015 מונה למפקד צי האוקיינוס השקט של ארצות הברית שבפרל הארבור. במהלך כהונתו הואשם במדיניות של אפליה ונפתחה חקירה בעניינו על ידי המפקח הכללי של מחלקת ההגנה. ממצאי החקירה ניקו את סוויפט מהאשמות אלו ונקבע כי לא נקט במדיניות מכוונת של אפליה, אך נמצא כי התרשל בהתנהלות אדמיניסטרטיבית במילוי טופסי הערכה והומלץ לצי לנקוט בצעדים משמעתיים נגדו בעניין זה.

בספטמבר 2017 הודיע על כוונתו לפרוש מהשירות הצבאי לאחר שהוחלט שלא יקודם למפקד פיקוד האוקיינוס השקט של ארצות הברית. הפרישה הגיעה לאחר שתי תאונות קטלניות בהן היו מעורבות אוניות הצי השביעי בגזרת אחריותו ונהרגו בהן 17 מלחים. הוא סיים את כהונתו במאי 2018.

במהלך שירותו עוטר פעמיים במדליית השירות המצוין של הצי, פעמיים במדליית השירות העילאי של מחלקת ההגנה, באות לגיון ההצטיינות, בכוכב הארד ובמדליית האוויר עם ציון אומץ לב בקרב.

לאחר שחרורו משמש כמרצה אורח במכללת המלחמה של הצי וחבר מועצת המנהלים של מכון הצי האמריקאי (USNI).

קישורים חיצוניים
----------------

ויקישיתוף מדיה וקבצים בנושא **סקוט סוויפט** בוויקישיתוף
* ביוגרפיה באתר פיקוד האוקיינוס השקט
* ביוגרפיה באתר הצי
* ביוגרפיה באתר הנצחת אנשי הצי

הערות שוליים
------------

1. ↑  דוח המפקח הכללי
2. ↑  Pacific Fleet Commander to Retire in Wake of Deadly Crashes, אתר NBC, ‏25 בספטמבר 2017
דוגמה למדרג עצמים ב־DOM של מסמך HTML.
**Document Object Model** (בראשי תיבות: **DOM**) היא תבנית סטנדרטית של אובייקט תכנותי המייצגת מסמכי HTML ו־XML בדרך המאפשרת ליישומים ותסריטים (script) לגשת ולעדכן באופן דינמי את התכולה, המבנה והסגנון של מסמכים אלה, תוך כדי ולאחר שנטענו בדפדפן. DOM בלתי תלויה בפלטפורמה או בשפת תכנות.

ממשק ה־DOM מייצג את המסמך תוך שימוש במתודולוגיה של תכנות מונחה-עצמים, כך שכל אלמנט במסמך מיוצג כעצם (אובייקט) בעל תכונות (properties) ושיטות/פעולות (methods).

לדוגמה, אחד העצמים המרכזיים הקיימים הוא עצם ה־document, המייצג את המסמך כולו, ואשר מסוגל להכיל בתוכו עצמים נוספים בהתאם לתכולת המסמך, כמו תיבת טקסט, כפתור או שדה למילוי בטופס. עצם כמו כפתור במסמך, יהיה בעל תכונות כמו גובה ורוחב, צבע, הטקסט המופיע על פניו וכו'. כמו כן, הכפתור מכיל גם שיטות, כמו למשל לחיצה על הכפתור, העברת הסמן מעל הכפתור וכו'. ממשק ה־DOM מאפשר לתוכנית לגשת ולשלוט בתכונות עצמים אלו, לקרוא לשיטותיהם, ועוד.

גרסאות שונות של DOM יושמו תחילה בדפדפנים, כדי לשלוט (באמצעות תוכנית Javascript, למשל) בתכונותיו של מסמך HTML שמוצג בדפדפן. מצב זה דחף את ארגון התקינה W3C לפרסם תקנים ל־DOM שנקראו W3CDOM.

ראו גם
------

* שינוי ה-DOM בזמן ריצה באמצעות JavaScript Manipulation

קישורים חיצוניים
----------------

ויקישיתוף מדיה וקבצים בנושא **Document Object Model** בוויקישיתוף
* 

* אתר האינטרנט הרשמי של Document Object Model (באנגלית)
* תקנים בנושא DOM באתר World Wide Web Consortium

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566405605171
* GND: 4680714-7
* LCCN: sh2006005140

 |
**אולגה פוגודינה** (ברוסית: **О́льга Станисла́вовна Пого́дина**; נולדה ב-21 בספטמבר 1976) היא שחקנית ומפיקה רוסייה, זוכת פרס "נשר הזהב" בשנת 2016. בשנת 2017 הוענק לה תואר אמן העם של הפדרציה הרוסית.

ביוגרפיה
--------

אולגה פוגודינה נולדה במוסקבה למשפחת שחקנית ומהנדס. היא הייתה ילדה חולנית ולכן אמא שלה עזבה את הקריירה וטיפלה בה. בגיל 16 היא החליטה ללכת ללמוד משחק והתקבלה למכון לתיאטרון על שם שצ'וקין במוסקבה. לאחר סיום הלימודים בשנת 1997 פוגודינה החלה לשחק בתיאטרון במוסקבה. על עבודתה בהצגה "טרטיף" היא הייתה מעומדת לקבלת פרס.

בשנת 2001 פוגודינה לראשונה שיחקה בסרט. מאז היא שיחקה במעל ל-80 סרטים וסדרות טלוויזיה.

בשנת 2006 פוגודינה הייתה מנחה בטלוויזיה. החל משנת 2008 היא עוסקת גם בהפקת סרטים תוך שיתוף פעולה עם אלכסיי פימאנוב. בשנת 2009 היא הייתה מועמדת לקבלת פרס TEFI.

בשנת 2015 סדרה בה פוגודינה שיחקה תפקיד ראשי זכתה בפרס בפסטיבל לקולנוע. בשנת 2017 היא קיבלה פרס "נשר הזב" על משחקה בסדרת טלוויזיה "מרגריטה נזרובה" בה היא שיחקה בתפקיד הראשי וגם הפיקה אותה ביחד עם בעלה. באותה שנה הוענק לה תואר אמן העם של הפדרציה הרוסית.

בשנת 2018 היא שיחקה בסרט "בלתי מובס" שהופק על ידה ביחד עם בעלה. בשנת 2019 הם הפיקו סדרה "אגדת פרארי" בה פוגודינה שיחקה תפקיד הראשי.

אולגה פוגודינה תחתנה בשנת 2007 אך התגרשה לאחר זמן קצר. בשנת 2013 היא התחתנה עם אלכסיי פימאנוב, במאי, עיתונאי ומפיק. הזוג הקים חברה "ОДА ФИЛЬМ ПРОДАКШН" שעוסקת בהפקת סרטים וסדרות טלוויזיה.

קישורים חיצוניים
----------------

ויקישיתוף מדיה וקבצים בנושא **אולגה פוגודינה** בוויקישיתוף
* אולגה פוגודינה, ברשת החברתית אינסטגרם
* אולגה פוגודינה, במסד הנתונים הקולנועיים IMDb (באנגלית)
* אולגה פוגודינה, במסד הנתונים הקולנועיים KinoPoisk (ברוסית)
* אולגה פוגודינה, באתר Discogs (באנגלית)
* אולגה פוגודינה על ילדותה ותחילת הקריירה
**ארטוראס גודאיטיס** (בליטאית: **Artūras Gudaitis**; נולד ב-19 ביוני 1993) הוא כדורסלן ליטאי המשחק בקבוצת פנאתינאיקוס.

גודאיטיס נולד בעיר קלייפדה שבליטא. בעונת 2010-2011 החל לשחק בקבוצת Klaipedos LCC מהליגה השלישית בליטא. עונה לאחר מכן עבר לקבוצת Gargždai-Bremena Gargždų מהליגה השנייה. במהלך העונה עבר לקבוצת Klaipėdos Nafta-Universitetas אף היא מהליגה השנייה. ב-2012 עבר למועדון הכדורסל ז'לגיריס קובנה-2 מהליגה השנייה. בתום העונה עבר לקבוצת ז'לגיריס קובנה מהליגה הבכירה, המשתתפת גם ביורוליג. הוא זכה עם קובנה באליפות בעונת 2013-2014 ורשם במהלך העונה ממוצעים של 5.8 נקודות ו-3.3 ריבאונדים למשחק. בעונת 2014-2015 זכה עם קובנה בגביע. ביורוליג שותף בעונת 2014-2015 ב-20 משחקים בהם קלע 6.5 נקודות וקלט 4.9 ריבאונדים בממוצע למשחק. בתום העונה עבר לריטאס וילנה, הוא השיג בעונת 2015/2016 ממוצע של 8.6 נקודות ו-5.4 ריבאונדים למשחק בליגה וזכה עם הקבוצה בגביע המלך.

גודיאיטיס היה חבר בנבחרת הנוער של ליטא שסיימה חמישית באליפות אירופה עד גיל 18 שהתקיימה בפולין ב-2011. הוא רשם באליפות ממוצעים של 11.3 נקודות, 6.2 ריבאונדים ו-1.4 חסימות למשחק. ב-2015 זומן לסגל הרחב של נבחרת ליטא בכדורסל הוא שיחק בנבחרת במהלך אליפות אירופה בכדורסל 2017.

ב-2015 נבחר בדראפט ה-NBA על ידי פילדלפיה 76', ב-2018 הועברו הזכויות להחתמתו לקליבלנד קאבלירס.

קישורים חיצוניים
----------------

ויקישיתוף מדיה וקבצים בנושא **ארטוראס גודאיטיס** בוויקישיתוף

* פרופיל, באתר Basketball-Reference
* פרופיל, באתר eurobasket
* פרופיל, באתר פיב"א
* פרופיל, באתר היורוליג
* ארטוראס גודאיטיס באתר היורוליג
* דף השחקן באתר ריטאס וילנה

הערות שוליים
------------

1. ↑  ארטוראס גודאיטיס באתר האליפות
**פיטר פרדריק סימפסון** (אנגלית: **Peter Frederick Simpson**; נולד ב-13 בינואר 1945 בגורלסטון, נורפוק) הוא כדורגלן עבר אנגלי.

קריירה
------

סימפסון הצטרף לסגל המקצועי של ארסנל ב-1960, וחתם על חוזה של שחקן מתלמד באוקטובר 1961. הוא חתם על חוזה של מקצוען במאי 1962. בתחילת הקריירה שלו ככדורגלן הוא שיחק בקבוצת הנוער ובקבוצת המילואים של ארסנל, וערך את הופעת הבכורה שלו בסגל הבוגר במשחק הליגה נגד צ'לסי ב-14 במרץ 1964, שהסתיים בהפסד 2 - 4 של ארסנל.

בשלוש עונותיו הראשונות בסגל הבוגר הוא השתתף ב-22 משחקים בלבד. אולם, עם מינויו של ברטי מיי לתפקיד המאמן לפני תחילת עונת 1966/1967 הוא קודם להרכב הראשון, ונשאר בו עד סוף העשור. הוא החל את הקריירה כשהוא משחק בכל עמדה במגרש, אך כאשר הפך לשחקן הרכב קבוע הוא עבר לשחק בעמדת הקשר המרכזי, בדרך כלל לצידו של פרנק מקלינטוק.

סימפסון היה שחקן מפתח בתקופת ההצלחה הקצרה של ארסנל בתחילת שנות ה-70. לאחר ההפסדים במשחקי גמר גביע הליגה של 1968 ו-1969 הוא היה שחקן מפתח בסגל שזכה בגביע ערי הירידים בעונת 1969/1970, שבה השתתף ב-57 משחקים. סימפסון נפגע בסחוס והחמיץ את שלושת החודשים הראשונים של עונת הדאבל 1970/1971, הוא הצליח להחלים מפציעתו ולהשתתף במשחקי גביע ה-FA, כולל הניצחון 2 - 1 על ליברפול במשחק הגמר.

למרות הקריירה הארוכה שלו בצמרת הליגה הוא מעולם לא שיחק במדי הנבחרת, למרות שבעונת 1969/1970 הוא זומן מספר פעמים על ידי סר אלף ראמזי. הוא המשיך לשחק בארסנל בשנים חסרות התואר שלאחר הדאבל, ובכל עונה השתתף ביותר מ-35 משחקים. בעונת 1975/1976 הוא כבר היה בן 30, ושיחק רק תשעה משחקים. בעונה שלאחר מכן הוא שיחק ב-25 משחקים, אך בעונה שלאחריה שוב מיעט לשחק. הוא עזב את ארסנל ב-1978 לאחר ששיחק ב-468 משחקים, בהם הבקיע 15 שערים.

הוא שיחק תקופה קצרה בארצות הברית, ולאחר מכן חזר לאנגליה ושיחק במועדון החובבני הנדון, לפני שפרש.

לקריאה נוספת
------------

* Harris, Jeff & Hogg, Tony (ed.) (1995). Arsenal Who's Who, Independent UK Sports. מסת"ב 1-899429-03-4

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
**לוקה רוטקוביץ'** (נולד ב-5 ביולי 1988) הוא כדורגלן עבר מונטנגרי ששיחק בעמדת החלוץ.

קריירה
------

לוקה רוטקוביץ' נולד בפודגוריצה, אז חלק של יוגוסלביה. רוטקוביץ' התחיל את הקריירה שלו בפטרובאץ. כבר בעונת הבכורה שלו כבש 7 שערים ועזר לקבוצה להישאר בליגה. עונה לאחר מכן הפך לשחקן הרכב ועד אמצע העונה הספיק לכבוש 7 שערים.

ב-21 בפברואר 2012 חתם בבודוצ'נוסט פודגוריצה עימה סיים במקום השני בליגה. בעונת 2011/2012 מעמדו של השחקן נחלש ובינואר שוחרר וחתם ביריבה העירונית מלאדוסט. בינואר 2013 חתם במורנר בר במדיה כבש 8 שערים עד לסיום העונה. את עונת 2013/2014 התחיל עם 8 שערים עד ינואר שבמהלכו עזב לראשונה את מונטנגרו וחתם במכבי פתח תקווה הישראלית עד לסיום העונה.

בתום העונה חזר למורנר בר במדיה כבש 9 שערים ב-11 הופעות. בינואר 2015 חתם באוקז'טפס הקזחית. לקראת עונת 2016 חתם בדינמו מינסק. במהלך העונה הוא כבש 5 שערים והקבוצה סיימה את העונה במקום השלישי.

בסוף העונה, חתם באנסן גרינרס מליגת העל של קוריאה הדרומית, שהוקמה באותה שנה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לוקה רוטקוביץ'"**.
**אהביני או עזביני** (באנגלית: **Love Me or Leave Me**) הוא סרט ביוגרפי אמריקאי משנת 1955 בבימויו של צ'ארלס וידור, עם דוריס דיי וג'יימס קאגני בתפקידים הראשיים.

התסריט מבוסס על סיפור חייה של הזמרת ושחקנית הקולנוע רות אטינג (אנ') שעלתה מדרגת רקדנית פשוטה לזמרת מפורסמת בעזרתו של הגנגסטר מרטין סניידר (אנ') שהשתלט על חייה.

הסרט זכה בפרס אוסקר לסיפור הטוב ביותר (אנ'). ג'יימס קאגני היה מועמד לפרס אוסקר לשחקן הטוב ביותר.

מקור שם הסרט בשיר "Love Me or Leave Me" אותו שרה לראשונה רות אטינג במחזמר "Whoopee!‎" ב-1928.

תקציר העלילה
------------

במועדון לילה בשיקגו בשנות ה-20, רוקדות בחורות לפני גברים מיוחמים ולאחר הריקוד בוחר לו כל אחד לרקוד עם הבחורה שמוצאת חן בעיניו תמורת תשלום. בין הרוקדות נמצאת גם רות אטינג (דוריס דיי).

למועדון מגיע בצליעה מהירה מרטין "הצולע" סניידר (ג'יימס קאגני) ביחד עם עוזריו. סניידר הוא בעל עסק חוקי של מכבסה אבל את רוב הונו הוא עושה מגביית דמי חסות. הוא שם עינו על רות וכאשר היא רבה עם אחד הלקוחות הוא מתערב לטובתה ומכריח את בעל המועדון לא לפטר אותה.

רות מחבבת את הפסנתרן המלווה שלה, ג'וני אלדרמן (קמרון מיצ'ל) אך נאלצת להיענות לחיזוריו של סניידר שממנה את עצמו למנהל שלה ובעזרת קשריו הוא משיג לה הופעות במקומות גדולים ומכובדים ולבסוף גם ברדיו.

רות מתפרסמת וסניידר מסדר לה הופעות בשיגיונות זיגפלד בניו יורק. רות נמצאת בשיא הצלחתה ובתמורה היא מסכימה להתחתן עם סניידר.

סניידר מתערב בתהליך ההפקה ורב עם הבמאי. לבסוף הוא משיג לרות חוזה להופיע בסרט בהוליווד. הוא גם מקים מועדון לילה שבו תופיע רות.

העניין מסתבך כשמתברר שהפסנתרן והאחראי על המוזיקה בסרט הוא ג'וני אלדרמן, אהובה לשעבר של רות. סניידר מקנא לרות באופן כפייתי. הוא שונא את אלדרמן ועוקב אחרי שניהם כל הזמן.

רות מבקשת מאלדרמן לעזוב אותה אבל הוא מגיע אליה ובפתח ביתה הם מתנשקים. סניידר אורב להם, יורה באלדרמן ופוצע אותו.

אלדרמן מאושפז אבל מחלים. רות מחליטה לעזור לסניידר ולשחרר אותו ממעצר בערבות. הוא מגיע למועדון ומתרכך כשהוא רואה את רות ששרה "אהביני או עזביני".

קישורים חיצוניים
----------------

ויקישיתוף מדיה וקבצים בנושא **אהביני או עזביני** בוויקישיתוף

* "אהביני או עזביני", במסד הנתונים הקולנועיים IMDb (באנגלית)
* "אהביני או עזביני", באתר נטפליקס
* "אהביני או עזביני", באתר AllMovie (באנגלית)
* "אהביני או עזביני", באתר Rotten Tomatoes (באנגלית)
* "אהביני או עזביני", באתר אידיבי
* "אהביני או עזביני", תסריט הסרט באתר Scripts.com (באנגלית)
* "אהביני או עזביני", במסד הנתונים הקולנועיים KinoPoisk (ברוסית)
* קדימון אהביני או עזביני, באתר יוטיוב
* דוריס דיי שרה אהביני או עזביני, באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 98477b9a-e6bf-3542-af74-b61bd87ce753

 |
**פיטר ניקולס** (אנגלית: **Peter Nicholas**; נולד ב-10 בנובמבר 1959) הוא כדורגלן עבר ולשי העובד כמאמן.

ניקולס נולד בניופורט, אך החל את הקריירה שלו בקבוצת הנוער של קריסטל פאלאס ב-1976. הוא שיחק בסלהרסט פארק במשך חמש עונות, בהן ערך למעלה מ-150 הופעות, וזכה באליפות הליגה השנייה בעונת 1978/1979. בתקופה זו הוא ערך את הראשונה מתוך 73 הופעות במדי נבחרת ויילס, בהן הבקיע שני שערים. הוא החל את הקריירה בעמדת הבלם הקדמי, אך בהמשכה עבר קדימה והחל לשחק כקשר הגנתי. הוא נודע בסגנון משחקו הקשוח, והרבה לספוג עבירות במהלך הקריירה שלו.

למרות מאמציו הרבים של ניקולס לא הצליחה פאלאס לשמור על מקומה בליגה הראשונה, ובמרץ 1981 הוא עבר לארסנל תמורת חצי מיליון לירות שטרלינג, זמן קצר לפני שפאלאס ירדה לליגה השנייה באופן רשמי. כבר עם הגעתו לארסנל הוא הפך לשחקן הרכב קבוע, ועד לסיום עונת 1980/1981 לא הפסיד באף משחק. בעונה שלאחר מכן השתתף ב-41 משחקים, ואף קיבל את סרט הקפטן של נבחרת ויילס. אולם, בעונת 1982/1983 הוא ספג מספר פציעות שמנעו ממנו לשחק באופן סדיר. בסך הכל הוא השתתף ב-80 משחקים במדי ארסנל, בהם הבקיע שלושה שערים.

ניקולס היה מעוניין לחזור ולשחק כדורגל ברמה מקצוענית, ולפיכך הצטרף לפאלאס בהשאלה באוגוסט 1983, ובסיום אותה עונה נרכש כרטיס השחקן שלו תמורת 150,000 לירות שטרלינג. הקדנציה השנייה שלו בפאלאס לא הייתה מוצלחת, וב-1985 הוא חתם בלוטון טאון תמורת 165,000 לירות שטרלינג. ניקולס השתתף בלמעלה מ-100 משחקים במדי לוטון, ושיפר את יכולתו; ב-1987 הוחתם על ידי אברדין תמורת 350,000 לירות שטרלינג. בעונת 1987/1988 העפיל עם קבוצתו לגמר גביע הליגה הסקוטי, מול גלאזגו ריינג'רס; המשחק הסתיים בתוצאה 3 - 3, ובדו-קרב הפנדלים שנערך לאחר מכן החמיץ ניקולס את הבעיטה המכריעה. משחקו בנבחרת ויילס בתקופה זו היה הפעם הראשונה מאז 1938 שבה כדורגלן בקבוצה סקוטית משחק בנבחרת ויילס.

ב-1988 עבר לצ'לסי תמורת 350,000 לירות שטרלינג, שיחק שם במשך שנתיים וחצי וזכה באליפות הליגה השנייה ובגביע פול ממברס, ובמרץ 1991 עבר לווטפורד שהייתה קבוצתו האחרונה בקריירה. לאורך הקריירה שלו השתתף ב-671 משחקים במועדונים ובנבחרות ויילס השונות.

לאחר פרישתו ב-1992 התמנה ניקולס למאמן קבוצת הנוער של צ'לסי, ולאחר מכן חזר לקריסטל פאלאס באותו תפקיד. בהמשך קודם לתפקיד עוזר המאמן של הקבוצה הבוגרת, לפני שעזב לבארי טאון מליגת העל הוולשית, עמה זכה באליפות ב-2001. הוא כיהן כמאמן ניופורט קאונטי בין 2002 ל-2004. בין אוגוסט 2005 לאפריל 2009 אימן את לנלי, עמה זכה באליפות הליגה בעונת 2007/2008. לאחר מכן הוחלף על ידי אנדי לג.

לקריאה נוספת
------------

* Tony Matthews, **Who's Who of Arsenal** (Page 216), 2007. (מסת"ב 1-84596-232-X)

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
**אברהא** (געז: አብርሃ, "מביא אור") ו**אצבחא** (አጽብሐ, "מעלה השחר") אלו האחים שמלכו יחדיו על אקסום ולפי המסורת האתיופית היו למלכים הראשונים שקיבלו את הנצרות עליהם בהשפעתו של פרומנטיוס בראשית המאה ה-4. במספר רשימות מלכי אקסום המסורתיות נרשם שהם מלכו יחדיו 27 שנים ושישה חודשים, כאשר אצבחא מלך עוד 12 או 15 שנים לבדו.

מטבעות עם דמותו של עזנה.
אחת מן ההשערות העלתה כי מדובר באברהא שליט תימן מטעם אקסום ואצבחא הוא אלה-אצבחא שהוא שמו המלכותי של המלך האקסומי כלב. שני אלו חיו בתחילת המאה ה-6. אחרים זיהו את שני האחים עם המלכים עזנה וסזנה שמלכו יחדיו במאה ה-4 ועליהם סופר אצל אתנסיוס שקיבלו את הנצרות כדת הממלכה.

כיום מוסכם שמדובר על תקופתו של עזנה ושהוא היה המלך שקיבל את הנצרות וכן בתקופתו החלו להטביע במטבעות אקסומיים עם צלבים לצד דמותו. למרות הזיהוי עדיין לא ברור מהיכן השם "אצבחא" הגיע לעזנה וישנם השערות מגוונות בנושא. 

שני האחים נחשבים לקדושים בכנסייה האתיופית ויום זיכרונם הוא ב-4 בחודש טקמת.

ביתא ישראל
----------

במסורת ביתא ישראל התקופה הזו שאקסום קיבלה את הנצרות נקראת "הכפירה תחת אברהא ואצבחא" שכן רבים מתושבי אקסום טרום ההתנצרות היו יהודים. המסורת הנוצרית-אתיופית מוספיה:

> 
> צנפא-ארעד הוליד את אברהא ואת אצבחא. בימיהם, בהיותם באכסום, הופיעה הנצרות... אבי סלמא היה סוחר ואתו בא אבא-סלמא. חלק מעם חבש היה חי בימים ההם באמונה היהודית, ואחרים היו מקדשים את הנחש. אבא-סלמא למדם את דת-ישוע המשיח... התנצרותם היה בשנת 333 ללדת המשיח. אברהא ואצבחא בנו את אכסום...
> 
> 
> 
> — 
> 

לפי מסורות אלו, בתקופה זו ניתן ליהודים, שבראשם הנסיך פינחס, אשר סירבו להתנצר את השם "ביתא ישראל".

לקריאה נוספת
------------

* Stuart Murno-Hay, "Abrəha and Aṣbəḥa" in Siegbert Uhlig (Editor), **Encyclopaedia Aethiopica: A-C**, Harrassowitz, 2003, מסת"ב 3447047461, p. 45-46
* Stuart C. Munro-Hay, **Aksum: an African civilisation of late antiquity (אורכב 09.08.2017 בארכיון Wayback Machine)**, Edinburgh University Press, 1991, מסת"ב 0748601066

* חגי ארליך, הגר סלומון, סטיבן קפלן, **אתיופיה: נצרות, אסלאם, יהדות**, האוניברסיטה הפתוחה, 2003

הערות שוליים
------------

1. 1 2  James Bruce, **Travels to Discover the Source of the Nile, In the Years 1768, 1769, 1770, 1771, 1772 and 1773**, Vol I, p. 485
2. ↑  אהרן זאב אשכולי, **ספר הפלשים - יהודי חבש תרבותם ומסורותיהם**, מוסד הרב קוק וראובן מס, תשל"ג, עמ' 147
**אברדייר** (באנגלית: **Aberdare**; בולשית: **Aberdâr**) היא עיירה באזור עמק סינון של ויילס. אוכלוסיית העיירה מונה 39,550 תושבים (נכון לאמצע שנת 2017). אברדייר ממקומת 6 קילומטרים מדרום-מערב למרת'ר טיידפיל, 32 קילומטרים מצפון-מערב לקארדיף ו-35 קילומטרים מזרח-צפון לסוונסי. במהלך המאה ה-19 היא הפכה להתיישבות תעשייתית משגשגת, שהייתה בולטת גם בחיוניות חיי התרבות שלה וכמרכז פרסום חשוב.

אטימולוגיה
----------

השם אברדייר (Abardare) מתורגם כ"פה/מפגש של נהר מעז", התייחסות היא לנהר הדאר (בוולשית: Afon Dâr) הזורם אל הצינון (וולשית: Afon Cynon) ליד אזור המכונה "Yr Ynys".

היסטוריה
--------

אברדייר הייתה קיימת עוד בימי הבניים. הכנסייה בעיירה "ג'ון הקדוש", הוקמה בשנת 1189. ההתפתחות של אברדייר הייתה דווקא במאה ה-19 והייתה מבוססת על עבודות ברזל (מפעל עבודות הברזל הראשון הוקם בשנת 1799) ועבודות פחם, במיוחד פחם אדים לייצוא לאחר 1836. הוקם ב-1811 סניף של תעלת גלמורנשייר, ולאחר מכן, הוקמו רכבות אשר סיפקו יציאה לחופי דרום ויילס. במאה העשרים, מפעל המתכת של העיירה חדל מלהתקיים, וכריית הפחם ירדה מהפרק באזור.

אברדייר כיום היא מרכז קניות ושירות ראשי של עמק סינון. התעשיות המודרניות כוללות ייצור כבלים ודלק ללא עשן, ובהירוואן מצפון מערב לעיירה, קיימת הנדסה קלה וייצור מוצרי חשמל. כמות האוכלוסייה ב-2001 הייתה 14,457 תושבים וב-2011 הייתה 14,506 תושבים.

קישורים חיצוניים
----------------

ויקישיתוף מדיה וקבצים בנושא **אברדייר** בוויקישיתוף
* אברדייר, באתר אנציקלופדיה בריטניקה (באנגלית)

הערות שוליים
------------

1. ↑  James MacKillop, **Daron**, Oxford University Press, 2004-01-01, מסת"ב 978-0-19-860967-4. (באנגלית)
2. ↑  Aberdare | Wales, United Kingdom, Encyclopedia Britannica (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007477959105171
* GND: 4788099-5
* LCCN: nr2002027586
* MusicBrainz: 31dd4b5e-ba1e-4343-9f45-da7626618c40
* VIAF: 136504697
* WorldCat: lccn-nr2002027586

 |
**אולגה נויווירת** (בגרמנית: **Olga Neuwirth**; נולדה ב-4 באוגוסט 1968) היא מלחינה אוסטרית, כלת פרס וולף למוזיקה לשנת 2021.

ביוגרפיה
--------

נויווירת, ילידת גראץ, החלה למוד נגינה בחצוצרה בגל שבע. בהמשך למדה הלחנה באקדמיה למוזיקה ואומנויות הביצוע של וינה, אצל **אריך אורבנר**, במקביל ללימודים במכון האלקטרואקוסטי.את התיזה שלה כתבה על המוזיקה לסרט של אלן רנה "עד כלות הנשימה" L'amour a mort. משנת 86–1985 למדה מוזיקה ואמנות בקונסרבטוריון למוזיקה בסן פרנסיסקו אצל **אלינור ארמה**. משנת הלימודים 94–1993 למדה אצל **טריסטן מארי** ועבודתה עם "אירקאם" הניבה יצירות כמו "...!risonanze?..." לויולה ד'אמורה. בשלב מוקדם יותר בקריירה שלה הזדמן לנויווירת לפגוש את המלחין האיטלקי לואיג'י נונו, שהיה שותף להשקפותיה הפוליטיות הרדיקליות - לדבריה, לפגישה זו הייתה השפעה משמעותית על חייה.

יצירות קאמריות רבות של נויווירת יצאו בחברת ההקלטות קאירוס. נויווירת ואלפרידה ילינק חברו יחדיו ליצירת אופרה על פי סרטו של דייוויד לינץ' "כביש אבוד", Lost Highway שמשולבים בה חומרי שמע וחזות, לצד אלקטרוניקה אחרת. הצגת הבכורה העולמית הייתה בגראץ ב-2003, בנגינת ה"קלאנגפורום וינה" וביצוע אלקטרוניקה של IEM. הצגת הבכורה של האופרה בארצות הברית הייתה בקולג' אוברלין. הופעות נוספות היו בתיאטרון מילר של אוניברסיטת קולומביה בניו יורק, בהפקת קונסרבטוריון אוברלין וההרכב למוזיקה בת זמננו של אוברלין.
ההקלטה של חברת קאירוס קיבלה את פרס "דיאפזון הזהב".

בשנת 2021 הוענק לה פרס וולף למוזיקה.

קישורים חיצוניים
----------------

ויקישיתוף מדיה וקבצים בנושא **אולגה נויווירת** בוויקישיתוף
* 

* אתר האינטרנט הרשמי של אולגה נויווירת (בגרמנית)

* אולגה נויווירת, במסד הנתונים הקולנועיים IMDb (באנגלית)

* אולגה נויווירת, במסד הנתונים הקולנועיים KinoPoisk (ברוסית)

* אולגה נויווירת, באתר קומפוניסטן דר גנווארט

* אולגה נויווירת, באתר AllMusic (באנגלית)

* אולגה נויווירת, באתר MusicBrainz (באנגלית)

* אולגה נויווירת, באתר Discogs (באנגלית)

* אולגה נויווירת, באתר Songkick (באנגלית)

הערות שוליים
------------

1. ↑  איזי נבו, גבישים, RNA ומוזיקה פופולרית: פרסי וולף 2021, במדור "חדשות מדע" באתר של מכון דוידסון לחינוך מדעי, 9 בפברואר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007515265605171
* BnF: cb13987992f (data)
* CiNii: DA14646754
* GND: 120491796
* ISNI: 0000 0000 8275 2222
* LCCN: n97003009
* MusicBrainz: 5f9730d5-dc5c-4235-b4f7-dd76cf579199
* NKC: js20040126011
* NLP: A31369029
* RKD: 315999
* SUDOC: 081965710
* VIAF: 84231469
* WorldCat: lccn-n97003009

 |
**ארטיומס רודנייבס** (בלטבית: **Artjoms Rudņevs**, ברוסית: **Артём Ру́днев**;‏ נולד ב-13 בינואר 1988) הוא כדורגלן עבר לטבי ששיחק בעמדת החלוץ.

קריירת מועדונים
---------------

רודנייבס התחיל את הקריירה שלו בדאוגבה דאוגבפילס. בפברואר 2009 חתם בזלאגרסגי ההונגרית, אך דאוגבה טענה כי יש לו חוזה. בסופו של דבר במאי 2009 הוא ערך את הופעת הבכורה שלו, כשחקן זלאגרסגי הוא הבקיע 20 שערים ב-30 משחקים.

ביולי 2010 לך פוזנן גילתה עניין בשחקן. לאחר שהרשים באימונים, הוא חתם על חוזה ל-4 שנים. הוא ערך את הופעת הבכורה שלו בפוזנן נגד וידזב לודז'. עד מהרה רודנייבס תפס את מקומו בהרכב והרשים כאשר ב-5 משחקי הליגה הראשונים הוא כבש 3 שערים. ב-16 בספטמבר 2010 רודנייבס הבקיע שלושער בתיקו 3-3 עם יובנטוס במסגרת הליגה האירופית כאשר את השער האחרון הוא הבקיע בתוספת הזמן של המשחק. ב-1 בדצמבר 2010 רודנייבס הבקיע שוב נגד יובנטוס, המשחק הסתיים בתיקו 1-1 ופוזנן עלתה לשלב הבא בליגה האירופית. עם 5 שערים בליגה האירופית, רודנייבס סיים במקום ה-4 בטבלת כובשי השערים באותה עונה בליגה האירופית. את עונת 2011/2012 רודנייבס פתח עם 18 שערים ב-17 משחקים, והוא הוכתר לשחקן השנה בפולין לשנת 2011 על ידי ההתאחדות הפולנית. עד סיום העונה הוא כבש 22 שערים ב-29 משחקים והפך למלך השערים של הליגה.

ב-11 במאי 2012 חתם בהמבורג והפך ללטבי הראשון בבונדסליגה. ב-26 בספטמבר 2012 הוא הבקיע את שער הבכורה שלו בבונדסליגה בתיקו 2-2 נגד בורוסיה מנשנגלדבך. את עונת 2012/2013 הוא סיים כמלך השערים של המועדון לצידו של סון יונג-מין עם 12 שערים כל אחד. בעונת 2013/2014 הוא איבד את מקומו בהרכב, וב-9 בינואר 2014 הושאל להנובר 96. בסיום העונה חזר להמבורג.

ב-15 ביוני 2016 חתם בפ.צ. קלן אליה הגיע בהעברה חופשית. ב-29 בספטמבר 2017 הודיע על פרישה מכדורגל.

קריירה בינלאומית
----------------

ב-12 בנובמבר 2008 רודנייבס זומן לראשונה לסגל נבחרת לטביה לקראת משחק ידידות נגד אסטוניה. ב-7 באוקטובר 2011 הבקיע את שער הבכורה שלו בנבחרת בניצחון 0-2 נגד מלטה במסגרת מוקדמות יורו 2012.

תארים
-----

דאוגבה דאוגבפילס
* הגביע הלטבי: 2008

אישיים
* שחקן השנה בליגה הפולנית: 2011
* מלך השערים בליגת העל הפולנית: 2011/2012

קישורים חיצוניים
----------------

ויקישיתוף מדיה וקבצים בנושא **ארטיומס רודנייבס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

|  |  |  |
| --- | --- | --- |
| **הקודם**:**תומאש פרנקובסקי** | **מלך השערים בליגת העל הפולנית** 2011/2012 | **הבא**:**רוברט דמיאן** |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 3979154137640115370005
* WorldCat: viaf-3979154137640115370005

 |
סגן **פרנסיס אנתוני בלייר (טוני) פאסון** (**Francis Anthony Blair Fasson**; ‏17 ביולי 1913 – 30 באוקטובר 1942) היה קצין בצי המלכותי הבריטי, אשר חילץ מכונת צופן ומסמכים מצוללת גרמנית טובעת במלחמת העולם השנייה ונספה בפעולה זו. הפריטים שחילץ סייעו לבעלות הברית לפענח את צופן האניגמה הגרמני. פאסון עוטר על פעולתו בעיטור צלב ג'ורג'.

חייו
----

פאסון נולד וגדל בכפר בקרבת אדינבורו שבסקוטלנד. בילדותו יצא ללמוד בפנימייה. בהמשך החל ללמוד במכללה הימית המלכותית בדרטמות', לקראת קריירה בצי המלכותי. אז גם התבלט כשחיין מצטיין. ב-1941, לאחר שכבר הוסמך כקצין, הוצב פאסון על סיפונה של המשחתת **פטארד** (Petard).

ב-30 באוקטובר 1942 תקפו הפטארד וארבע משחתות בריטיות אחרות את הצוללת הגרמנית U-559, שמטוס בריטי איתר בים התיכון, בקרבת פורט סעיד שבמצרים. הן פגעו בה באמצעות פצצות עומק ואילצו אותה לעלות על פני המים. אז פגעו בצוללת גם תותחי 20 מילימטר של הפטארד וצוותה נטש אותה, אך היא הוסיפה לצוף.

פאסון ועמו המלח קולין גרזייר (Colin Grazier) ועוזר הקנטינה טומי בראון (Tommy Brown), קפצו אל הצוללת (לפי גרסה אחרת הם פשטו את בגדיהם ושחו אליה) במטרה לחפש ולמצוא בה מידע מודיעיני מועיל.

פאסון וגרזייר נכנסו לצוללת החשוכה, שכבר החלה להתמלא במים, ביודעם שהיא עשויה לטבוע בכל רגע. הם מצאו את מכונת האניגמה והגיעו אל תא הקברניט, פרצו בו ארון והוציאו ממנו מסמכים הנוגעים להפעלת המכונה. בראון שחה מספר פעמים אל הפטארד כדי להעביר אליה את הפריטים. פאסון וגרייזר המשיכו לחפש מידע בצוללת כשלפתע היא שקעה בבת אחת במעמקי הים, כשהיא מטביעה אתה את שניהם. בראון ניצל.

פריטי השלל מן הצוללת הועברו אל מרכז פיענוח הצפנים הבריטי בבלצ'לי פארק. באותה עת, בעקבות שינוי בהפעלת האניגמה על ידי הגרמנים, לא היו הבריטים מסוגלים כבר מזה תשעה חודשים לפענח את התשדורות שהוצפנו על ידה. פריטי השלל סיפקו מידע חיוני שהביא לפריצת דרך ואיפשר בתוך מספר שבועות את פיענוח התשדורות מחדש. לכך נודעה משמעות עצומה במערכה נגד הצוללות הגרמניות באוקיינוס האטלנטי.

לא ניתן היה להעניק לפאסון ולאחרים את עיטור צלב ויקטוריה - העיטור הצבאי הבריטי הגבוה ביותר - משום שפעולתם לא נעשתה "נוכח פני האויב", כנדרש לשם הענקתה. על כן הוענק לו ולגרייזר עיטור צלב ג'ורג'. לבראון הוענקה מדליית ג'ורג'.

שמו של פאסון הונצח על גבי האנדרטה לנעדרי הצי המלכותי בעיר פורטסמות' שבבריטניה. סיפור הפעולה שבה השתתף מוצג בתערוכה בצריף 8 שבמוזיאון בבלצ'לי פארק. העיטור שהוענק לו מוצג כיום במוזיאון בטירת אדינבורו.

קישורים חיצוניים
----------------

* תמונתו של פאסון באתר TracesOfWar
* דף הזיכרון לפאסון באתר ועדת חבר העמים לקברי מלחמה
* סיפורו של פאסון (אורכב 30.01.2012 בארכיון Wayback Machine) באתר Discover the Borders
* סיפורו של פאסון(הקישור אינו פעיל) באתר QWiki
* טוני פאסון, באתר "Find a Grave" (באנגלית)

הערות שוליים
------------

1. ↑  בראון היה אז בן 16. הוא שיקר לגבי גילו כדי להתגייס לצי המלכותי.
2. ↑  ייתכן שנימוק זה שימש כתירוץ כדי להימנע מהענקת צלב ויקטוריה במקרה זה, על מנת שלא למשוך תשומת לב לתפיסת השלל מהצוללת ולסכן על ידי כך את סוד פיענוח צופן האניגמה.
3. ↑  .

|  |  |
| --- | --- |
| בקרת זהויות עריכת הנתון בוויקינתונים | 
* CWGC: 2492267
* ISNI: 0000 0000 5899 1143
* LCCN: n2009019878
* VIAF: 86232754
* WorldCat: lccn-n2009019878

 |
**אנדרס פליפה בלנטה סיפואנטס** (בספרדית: **Andrés Felipe Balanta Cifuentes**;‏ 18 בינואר 2000 – 29 בנובמבר 2022) היה כדורגלן קולומביאני ששיחק בעמדת הקשר האחורי.

קריירת מועדונים
---------------

בלנטה גדל במחלקת הנוער של דפורטיבו קאלי. בשנת 2018 החל לשחק בקבוצה הבוגרת של המועדון במסגרת ליגת העל הקולומביאנית, ובסך הכל ערך 96 הופעות ליגה במדי המועדון, בהן הבקיע ארבעה שערים.

ב-22 ביוני 2022 הושאל בלנטה למשך שנה אחת לאתלטיקו טוקומאן מליגת העל הארגנטינאית. ב-2 ביולי ערך את הופעת הבכורה שלו במועדון, בניצחון 1-0 על ולס סארספילד במסגרת עונת 2022. בסך הכל ערך שבע הופעות ליגה במדי המועדון עד למותו.

קריירה בינלאומית
----------------

בלנטה היה חלק מסגל הנבחרות הצעירות של קולומביה.

מותו
----

ב-29 בנובמבר 2022 מת בלנטה בגיל 22 לאחר שהתמוטט במהלך אימון בשל דום לב.

תארים
-----

דפורטיבו קאלי
* אליפות קולומביה (1): 2021 קלאוסורה

קישורים חיצוניים
----------------

* אנדרס בלנטה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Clubes colombianos envían mensaje por fallecimiento de Andrés Balanta באתר Futbol Red, ‏ 29 בנובמבר 2022 (בספרדית)
**אנדרסון סוארס דה אוליביירה** (בפורטוגזית: **Anderson Soares de Oliveira**, נולד ב-10 בינואר 1988 בסאו גונסלו שבברזיל) הידוע בשם **אנדרסון במבה** (**Anderson Bamba**) או רק **אנדרסון**, הוא כדורגלן עבר ברזילאי ששיחק בעמדת הבלם.

קריירה
------

אנדרסון במבה החל את הקריירה בפלמנגו, שם שיחק בקבוצות הנוער. בשנת 2006 עלה לקבוצה הבוגרת, ובשנת 2008 נמכר למועדון הברזילאי טומבנשה. בקיץ 2008 נמכר אנדרסון לבאייר לברקוזן, והושאל מיידית לעונת 2008/09 לאוסנבריק מהבונדסליגה השנייה, וירד עמה בתום העונה לליגה הגרמנית השלישית. בתום עונה זו חזר אנדרסון לבאייר לברקוזן, והושאל שוב, הפעם לפורטונה דיסלדורף, ששיחקה אז בבונדסליגה השנייה. בעונת 2009/10 סיימו אנדרסון ופורטונה דיסלדורף במקום הרביעי, ולא עלו לבונדסליגה. באפריל 2010 חתם אנדרסון בבורוסיה מנשנגלדבך, שם שיחק עונה אחת, בה סיים עם הקבוצה במקום ה-16 בבונדסליגה, וניצל מירידה לאחר ניצחון במבחני ההישרדות על בוכום, לאחר שגלדבאך הייתה בחלקים גדולים של העונה במקום האחרון.

בתום עונת 2010/11, הושאל אנדרסון לאיינטרכט פרנקפורט, היורדת הטרייה לבונדסליגה השנייה, ובהמשך, השאלה זו הפכה לחוזה קבוע. כבר בעונתו הראשונה בקבוצה, עלו אנדרסון ואיינטרכט פרנקפורט לבונדסליגה. בעונת 2012/13 אנדרסון ערך 28 הופעות בהרכב פרנקפורט, וסייע לה לסיים במקום השישי המפתיע בבונדסליגה, כשהוא משתף פעולה בהגנה עם בסטיאן אוצ'יפקה, קרלוס סמבראנו, סבסטיאן יונג ומרקו רוס. בשתי העונות הבאות סיימו אנדרסון ופרנקפורט במרכז הטבלה. לקראת סוף עונת 2014/15 נפצע אנדרסון והחמיץ בגין פציעה זו את כל עונת 2015/16, בה פרנקפורט הסתבכה בתחתית וניצלה רק במבחני ההישרדות. בתחילת 2017 שוחרר אנדרסון מהקבוצה.

קישורים חיצוניים
----------------

ויקישיתוף מדיה וקבצים בנושא **אנדרסון במבה** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**אנטואן "טוני" פרנג'יה** (בערבית: **طوني فرنجيه**, 1 בספטמבר 1939[דרוש מקור][דרושה הבהרה] – 13 ביוני 1978), היה פוליטיקאי לבנוני ומנהיג מיליציה בשנים הראשונות של מלחמת האזרחים בלבנון.

פרנג'יה למד בקולז' דה פראנס, בתחילה בטריפולי ואחר כך בביירות. ב-25 באוקטובר 1970 ירש את כיסאו של אביו, סולימאן פרנג'יה, בפרלמנט, מטעם זע'רתא, לאחר שאביו נבחר לנשיאות. הוא מונה להיות שר הדואר והתקשורת בממשלתו של אביו.

מלחמת האזרחים
-------------

בתחילת שנות השבעים החלו המפלגות השונות בלבנון להקים מיליציות, מתוך חשש לפריצת מלחמת אזרחים בעקבות כניסתם של אלפי לוחמי אש"ף למדינה, לאחר אירועי ספטמבר השחור בירדן ב-1970. משפחת פרנג'יה הקימה את בריגדת מרדה, שנודעה אחר כך בשם צבא השחרור של זע'רתא, תחת פיקודו של טוני פרנג'יה. מוקד פעילותה של המיליציה היה באזור זע'רתא שליד טריפולי, מעוז המשפחה.

עם פרוץ מלחמת האזרחים החלו להיבקע סדקים בתוך העדות ובריתות הפכו ליריבויות. בעדה הנוצרית, בין משפחת פרנג'יה, שלה היו קשרים עם סוריה, ובין משפחת ג'ומאייל, שמיליציית הפלנגות שלה החלה לקשור יחסים עם ישראל, נפער פער. המיליציות לחמו זו בזו, גם על רקע גביית דמי חסות.

העימות הוביל להתנקשות בחייו של טוני פרנג'יה על ידי אנשי הפלנגות. בשיר ג'ומאייל עצמו נחשד שהורה לחסל את יריבו. בבוקר ה-13 ביוני 1978 בשעה ארבע לפנות בוקר תקפה חוליה של הפלנגות, שבראשה עמדו סמיר ג'עג'ע ואלי חובייקה, את בית פרנג'יה באהדן. שלושים וחמישה תושבים מקומיים נהרגו במתקפה וכעשרה מאנשי הפלנגות. אביו של טוני, סולימאן, טען שאנשי הפלנגות הכריחו את טוני ואשתו לצפות בהוצאה להורג של בתם התינוקת ג'יהאן, ואז הכריחו את טוני לצפות ברצח אשתו, לפני שנרצח בעצמו. אנשי הכוחות הלבנוניים הכחישו את מעורבותם בתקרית.

סולימאן פרנג'יה נשבע לנקום את מות בנו ומשפחתו וכרת ברית עם אויביו עד לא מכבר, מנהיג המפלגה הסוציאליסטית הפרוגרסיבית הדרוזית וליד ג'ונבלאט וראש הממשלה לשעבר רשיד כראמה. השלושה הקימו את חזית ההצלה הלאומית הפרו-סורית. חודשים מספר לאחר מכן נרצחה מאיה, בתו של בשיר ג'ומאייל יחד עם שומרי ראשה, ובשנת 1982 התנקשו בחייו של בשיר על ידי מטען נפץ.

לטוני פרנג'יה ולאשתו ורה אל-כורדני היו שני ילדים. סולימאן פרנג'יה הבן וג'יהאן (שנרצחה). בנו סולימאן מונה להיות שר הבריאות בגיל 22, כיהן בשורת תפקידי שר בממשלות לבנון, ומכהן כיום בפרלמנט. הוא נחשב לפרו-סורי.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1161096779
* VIAF: 2726152932543509830006
* WorldCat: viaf-2726152932543509830006

 |
**אנדרס טאראנד** (באסטונית: **Andres Tarand**;‏ נולד ב-11 בינואר 1940) הוא פוליטיקאי שכיהן כראש ממשלת אסטוניה.

ביוגרפיה
--------

טאראנד נולד בטאלין ובשנת 1963 סיים לימודי תואר ראשון בקלימטולוגיה מאוניברסיטת טרטו. לאחר מכן הוא סיים לימודי תואר שני בגאוגרפיה (1973) והמשיך במחקר אקדמי באוניברסיטה. בשנים 1979–1981 עמד טאראנד בראש מחלקת המחקר ובשנים 1988–1990 היה מנהל הגנים הבוטניים של טרטו. משנת 1996 הוא משמש חבר מועצת המנהלים של האוניברסיטה.

בשנים 1992–2004 היה טאראנד חבר הפרלמנט של אסטוניה. במהלך תקופה זו הוא נבחר לשמש ראש הממשלה (1994–1995) וכיהן בתפקיד השר לאיכות הסביבה (1992 - 1995).

בשנים 2004–2009 היה טאראנד חבר הפרלמנט האירופי מטעם המפלגה הסוציאל-דמוקרטית.

טאראנד עוסק רבות בתחום איכות הסביבה ופועל בתחום זה באסטוניה ובאזור הבלטי. במסגרת פעילותו זו הוא שותף לעשייתם של ההתאחדות האסטונית לגאוגרפיה, המכון האסטוני לפיתוח בר-קיימא, מכון סטוקהולם לנושאי סביבה, החברה האסטונית להגנת הטבע ואחרים.

קישורים חיצוניים
----------------

ויקישיתוף מדיה וקבצים בנושא **אנדרס טאראנד** בוויקישיתוף
* האתר הרשמי של טאראנד (באסטונית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12567710g (data)
* GND: 1103848119
* ISNI: 0000 0000 8096 6606
* LCCN: n86033485
* NTA: 297285157
* SUDOC: 034984143
* VIAF: 17339835
* WorldCat: lccn-n86033485

 |